**,,ŽIEMOS ŠALČIO PASAKA”**

|  |  |
| --- | --- |
| **Mokytojo vardas, pavardė** | IU mokytoja Reda Beresinevičienė |
| **Data** | 2024-01-08-2024-02-09 |
| **Tikslas, uždaviniai** | Vanduo – šaltis – ledasLedas – šiluma – vanduo…Skatinti vaikus savarankiškai bandyti, ieškoti, atrasti, pastebėti, įsiklausyti. Vaikai sužinos, kad vanduo užšąla esant minusinei temperatūrai, o ledas tirpsta, kai kambaryje šilta. Formuosim patirtimi grindžiamą mokymąsi.Skatinsim savaiminį, aktyvų vaikų kūrybingumą ir pasitikėjimą savimi.  |
| **Priemonės** | Įvairių vaisių, agurkų griežinėliai, džiovintų vaisių ir uogų, žiedlapių bei džiovintų vaistažolių paruoštukai. Vanduo, plastikinės lėkštės.  |
| **Eiga** | Pirmiausiai aptarėme paruoštukus. Vaikai atpažino juos pagal spalvą, kvapą, turėjo galimybę ir paragauti. Plastikinėse lėkštelėse dėliojo įvairias mozaikas. Skaičiavo ir lygino, kurioje lėkštelėje griežinėlių telpa daugiau. Užpiltas vandeniu mozaikas nešėme į šaltį. Buvo užduotas klausimas - ,,O kaip jums atrodo, kas nutiks mūsų mozaikoms, išneštoms į šaltį?“. Keletas vaikų atsakė į jį teisingai. Teliko kantriai laukti rytojaus dienos. Kitą dieną surengėme ledo mozaikų parodėlę. Ir visą dieną stebėjome ledo mozaikų virsmą spalvotomis vandens balutėmis. |
| **Mokytojo pastebėjimai,****išvados (refleksija)** | Vaikai sužinojo, kad šaltyje vanduo pavirsta į ledą, o ledas šiltoje patalpoje tirpsta ir vėl virsta vandeniu. Turėjome galimybę palyginti įvairių džiovintų žiedlapių kvapus, palyginti ir apibūdinti citrusinių vaisių skonius ir spalvas. Vaikai savo lėkštelėse išradingai dėliojo mini paveikslus-mandalas, o kitą dieną smalsiai tyrinėjo ir aptarė savo bei draugų ledo paveikslus. Neradome nė vieno tokio pat.  |

**Panaudoti STEAM elementai:**

|  |  |  |  |  |
| --- | --- | --- | --- | --- |
| **S (gamtos mokslai)** | **T (technologijos)** | **I (inžinerija)** | **A (menai, dizainas)** | **M (matematika)** |
| **+** | **+** | **-** | **+** | **+** |

